नई दिल्ली
ऑनर (Honor) ने पिछले दिनों भारत में अपना नया स्मार्टफोन Honor 9X लॉन्च किया था। Honor 9X की आज पहली सेल है। यह स्मार्टफोन आज रात 12 बजे फ्लिपकार्ट पर सेल के लिए उपलब्ध होगा। Honor 9X में पॉप-अप सेल्फी कैमरा और फोन के रियर में ट्रिपल कैमरा सेटअप दिया गया है। Honor का यह स्मार्टफोन इन-हाउस HiSillicon Kirin 710F प्रोसेसर से पावर्ड है। ऑनर के इस स्मार्टफोन 6GB तक की रैम और 128GB का इंटरनल स्टोरेज दिया गया है। Honor 9X के बैक में मेन कैमरा 48 मेगापिक्सल का है। स्मार्टफोन की कीमत और ऑफर
Honor 9X स्मार्टफोन के 4GB रैम+128GB स्टोरेज वाले वेरियंट की कीमत 13,999 रुपये है। वहीं, स्मार्टफोन के 6GB रैम और 128GB स्टोरेज वाले वेरियंट की कीमत 16,999 रुपये है। यह स्मार्टफोन मिडनाइट ब्लैक और सफायर ब्लू कलर ऑप्शन में मिलेगा। अगर सेल ऑफर्स की बात करें तो फर्स्ट सेल में Honor 9X के 4GB रैम वाले वेरियंट पर 1,000 रुपये का लिमिटेड-टाइम डिस्काउंट मिल रहा है। वहीं, ICICI के क्रेडिट कार्ड और कोटक महिंद्रा बैंक के डेबिट या क्रेडिट कार्ड से खरीदारी करने पर 10 फीसदी का डिस्काउंट मिलेगा। स्मार्टफोन खरीदने पर जियो यूजर्स को 2,200 रुपये का बेनेफिट मिलेगा। जियो का ऑफर 19 जनवरी से शुरू होकर 3 महीने तक के लिए वैलिड है।
कुछ ऐसे हैं Honor 9X के स्पेसिफिकेशंस
Honor के इस स्मार्टफोन में 6.59 इंच का फुल HD+ डिस्प्ले दिया गया है, जिसका स्क्रीन-टू-बॉडी रेशियो 91 फीसदी है। फोन में 6GB तक की रैम और 128GB का इंटरनल स्टोरेज दिया गया है। माइक्रोएसडी कार्ड के जरिए फोन के स्टोरेज को 512GB तक बढ़ा सकते हैं। स्मार्टफोन में 10W के चार्जिंग सपॉर्ट के साथ 4,000 mAh की बैटरी दी गई है। फोन के रियर में ट्रिपल कैमरा सेटअप है। बैक में मेन कैमरा 48 मेगापिक्सल का है। इसके अलावा, फोन के बैक में 8 मेगापिक्सल और 2 मेगापिक्सल के कैमरे दिए गए हैं। फोन में 16 मेगापिक्सल का पॉप-अप सेल्फी कैमरा दिया गया है। इसके अलावा, फोन के पीछे सर्कुलर फिंगरप्रिंट सेंसर दिया गया है।